Łajziōł1 żech na wiosna po polach i te maki polne tak gryfnie2 wyglōndały, że aże mie korciōło3, żeby coś ś nich4 narychtować5. A że lubia wynołkwiać6 roztomajte7 nolywki, to żech sie za nia wziōn8. Farba ôd ni je richtich9 fajnie czerwōno, a we smaku idzie delikatnie wyczuć mak, trocha goryczki, kero je przełōmano słodyczōm, a nad tym wszyjskim lołce10 smak limōnki.
Na trołwiynie po makōwkach we Wilijoł11 sie przido 😉
Co potrza?
litrowo krauza12 płatkōw ze maku
halba13
2 łeżki cukru
niypołno szklōnka wody
sok ze jednyj limōnki
Nojprzōd trza te płatki zalołć14 gorzołkōm15 i łostawić16 na 1-2-3… tydnie- przi nolywkach na tym piyrszym etapie to nojlepi ô nich na chwila zapōmnieć 😉
Potyn przecedźcie te płatki, możno je tyż wycisnōńć bez jako szmatka abo gaza. Sznaps wlyjcie do jaki flaszki, a płatki wciepcie do gorka, wlyjcie tam woda, dejcie cuker i 3 minuty to pod pokrywkōm powołrzcie17. Potyn wyłōnczcie i jak sie ochōdzi18, to zajś trza to przecedzić, połōnczyć tyn wywar z tym, kery my zlołli nojprzōd19, przelołć do flaszki, dolołć sok i… zajś20 na połra21 tydni ô tym zapōmnieć , a potyn to już yno… smacznego 🙂
1chodziłem
2pięknie
3korciło
4z nich
5przygotować
6wymyślać
7różne
8wziąłem
9naprawdę
10unosi się
11wigilię
12słoik
13pół litra wódki
14zalać
15wódką
16zostawić
17pogotujcie
18ostudzi
19najpierw
20znów
21kilka
szl_Latn szl_Latn szl_Latn pol_Latn gle_Latn pol_Latn szl_Latn szl_Latn szl_Latn szl_Latn pol_Latn pol_Latn pol_Latn pol_Latn pol_Latn szl_Latn pol_Latn pol_Latn pol_Latn pol_Latn bam_Latn szl_Latn pol_Latn eus_Latn pol_Latn pol_Latn ltg_Latn sna_Latn pol_Latn pol_Latn pol_Latn